Poslaním Akadémie Karola Wojtylu (AKW) je podporovať manželstvo a rodinu ako inštitúcie najmä ich interdisciplinárnym štúdiom, formáciou a vzdelávaním jednotlivcov a rodín a podporou pastoračných aktivít. Činnosť AKW je inšpirovaná dielom pastiera, filozofa a teológa Karola Wojtylu, neskoršieho pápeža svätého Jána Pavla II. Pri napĺňaní svojich cieľov úzko spolupracuje s Pápežským inštitútom Jána Pavla II. pre štúdium manželstva a rodiny v Ríme a jeho pobočkami po celom svete.Základným programovými cieľmi združenia je podpora, propagácia a interdisciplinárne štúdium manželstva a rodiny, podpora rozvoja a stability rodiny vo všetkých spoločenských vzťahoch. Naše chápanie definície manželstva a rodiny sa riadi Magistériom Katolíckej cirkvi.Na realizáciu tohto cieľa AKW organizuje akademické programy, školenia, semináre a inú výchovno-vzdelávaciu činnosť; realizuje vedecko-výskumnú činnosť vo všetkých oblastiach, ktoré sa dotýkajú rodiny, najmä v oblasti humanitných vied; vydáva publikácie; spolupracuje s organizáciami a inštitúciami príbuzného charakteru doma aj v zahraničí, najmä s Pápežským inštitútom Jána Pavla II. pre štúdium manželstva a rodiny v Ríme a jeho pobočkami; organizuje výchovné, kultúrne a osvetové podujatia na podporu rodiny; udeľuje štipendiá a granty.Najvýznamnejšou aktivitou AKW je organizácia trojročného programu Diplom v rodinnej pastorácii.